**സ്നേഹദീപം**

എത്ര നാള്‍ എൻ മുഖദര്‍ശനം നിന്നിലെ

സാന്ത്വന മന്ത്രമായ് തീര്‍ന്നിടുന്നു

അത്ര നാള്‍ നിൻ സ്നേഹദീപമായ് മിന്നിടാം

എന്നും നിനക്കായ് മുനിഞ്ഞു കത്താം

ഓര്‍മചെരാതിൽ തെളിയും വെളിച്ചം

നിന്‍ സ്നേഹ ബിന്ദുവിൽ തട്ടിടുമ്പോൾ

എന്നുമെന്‍ ചാരെ മയങ്ങും നിഴലിനെ

നിര്‍ന്നിമേഷം ഞാൻ ഒളിഞ്ഞു നോക്കും

വേട്ട കഴിഞ്ഞെത്തും വേടന്റെ കണ്ണിലെ

തീക്ഷ്ണമാം ഭാവം പോല്‍ നോക്കിടല്ലേ

നിസ്വാര്‍ത്ഥ സ്നേഹത്താൽ നിന്നിൽ രചിച്ചതെൻ

സ്നേഹമാം കയ്യൊപ്പ് തന്നെയല്ലേ

കാറ്റ് വീശുമ്പോഴും കനലെരിയുമ്പോഴും

ഞാന്‍ തേടും ഭിക്ഷ നിൻ സ്നേഹം മാത്രം

 സ്മിത സ്റ്റാന്‍ലി.